Allen die, die disen ✳ bref an sehent oder hoͤrent lesen kùnde ich, ✳ Chuͤni Scherling, un̄ vˀgich offenlich mit disem
brief ✳ fùr mich un̄ alle min ✳ erben, ✳ dz ich ein ✳ mùli enphfangen han, Zovingen ✳ gelegen ist ✳ an der Wigerren, ist genemmet
die Ober Mùli, ✳ vō dem ✳ frommen un̄ vesten ritt₎, hern Egbrecht ✳ vō Mùlinon, ✳ der do ze mal ✳ phfleg₎ des klosters ✳ wz ✳
ze Kùngsvelt, un̄ giben dem, dem forgenanten kloster, alle jar vō der mùli zins sibinzig mùt ✳ korns, ✳ des ist der zwen ✳
teil kerns un̄ der tritteil mùli korns, ✳ un̄ ein phfunt stebler fùr ein swin, ✳ un̄ gat der zins an ✳ uf sant Frenen tag,
der nù kunt, als dirr brief ✳ geben ist, ✳ un̄ sol och den ✳ zins geben ze vier ziten ✳ in dem jar, ✳ un̄ och ich, der forgenant
Chuͤntzi Scherling, ✳ zuͦ rechten ✳ bùrgen geben ✳ dem obgenantē hern ✳ Egbrecht, ✳ an des ✳ klosters stat, Pet₎ Prenger vō
Muhein, ✳ Uͦlrichen Schulth̄ vō Wile, ✳ Chuͦni Huͤber vō Wile, ✳ Chuͦnrat Scherling vō Wile, ✳ Ruͦdi Leinbach vō Wile, ✳ fùr zins
un̄ fùr unbuwͤ ✳ der obgenantē mùli. ✳ un̄ sol och
ich,
der forgenant Chuͤntzi Scherling, ein ros un̄ ein karrē in der selben
mùli ✳ han, ✳ dz geschetzet ist fùr nùn phfunt stebler. ✳ wa dz were, dz ich vō der mùli wurt gan, ✳ dz man denn ze
mal diz ros un̄ den karren ✳ in der mùli finden sol, ✳ als bi nùn phfunden geschetzet ist. ✳ wer aber, dz ✳ dz ros ✳ un̄ dˀ
karr ✳ ze krank were ✳ fùr nùn phfunt, ✳ so sol ich nach ziehen, ✳ ist aber ez pesser, ✳ so sol man mir nach ziehen, ✳
als biderb lùt zitlich tunkt. ez ist och me ze wissen, ✳ wa dz were, ✳ dz die mùli ab gienge vō minˀ ungewarsame
wegen, ✳ da for got si, ✳ so sol ich die mùli wider machen ✳ mit minē kosten, ✳ oder ich un̄ die bùrgen sint an ze griffen
in aller der wis, als ✳ umbe den zins. ✳ were aber, dz die mùli ✳ ab gienge ✳ vō landes urlig, so bin ich nùt ✳
getwungen, ✳ die mùli ✳ ze machen, ✳ noch die bùrgen an ze griffen. ez ist och me ze wissen, ✳ dz die forgenant
mùli an steinen hat funf fuͦder, dritthalb fuͤder Diephling₎, der ander teil gemein stein. ✳ wer och, dz ich, der
forgenant ✳ Chuͤntzi Scherling, von der mùli ✳ wolt gan, ✳ oder bi einē andern ✳ wolte lihen, ✳ dz sol man mir wol ✳
gunnen, ✳ doch mit dien gedingen, ✳ dz ich die mùli ✳ nùt swechen sol ✳ un̄ man si och finde in den eren, als for
geschriben stat. wer och, dz ✳ ich die mùli dem ✳ kloster wolt uf geben, ✳ wz si denn ze mal besser ist denn als for
geschriben ist, ✳ dz sol man mir nach ziehen, ✳ oder minen erben, an geverde, ✳ als erber lùt zitlich tunket. ✳ wer
aber die mùli swecher, dz sol ich oder min erben ab legen dem ✳ obgenanten kloster, och als erber lùt zitlich
tunkt an geverde, un̄ sint och dar umbe alwegen die bùrgen ze manen ✳ un̄ och an ze griffen ✳ als ir guͦt an ✳
gericht ✳ un̄ menklichs wider rede, ✳ wan si unvˀscheidenlich dar umbe ✳ ir guͤt erlobt hant, des och wir, die forgenantē
bùrgen, ✳ offenlich vˀgehen. ich, der forgenant Chuͤntzi ✳ Scherling, loben och fùr mich, min erben, ✳ die bùrgen for
allem schaden ze behuͤten, in den si vō minē wegen komē moͤchten keines weges, an alle geverde. ✳ wer och, ✳ dz der ✳
bùrgen ✳ keiner ab gienge vō todes wegen, so sol ich ein andern burgen geben, ✳ einē als guͦten, in vierzehen tagen, ✳ oder
die andern ✳ bùrgē sint an ze griffen ✳ in aller der wis ✳ als umbe ✳ den zins. was ✳ ich och vō axen, ✳ vō billen un̄
hoͤwͧn ✳ negber in der mùli finden, dz sol ich in der mùli lassen. ✳ gezùg, die hie bi waren, ✳ sint gezùg Chuͦnrat Graber,
Pet₎ Schùtz, ✳ Johans der Nider Mùller ✳ un̄ ander erber lùte vil, die es sahen un̄ horten. un̄ des zuͤ einˀ meren zugsame
un̄ sicherheit ✳ aller dirr ✳ dingen, so han ich, der forgenant Chuͤnrat Scherling, erbeten ✳ den frommē un̄ wisen man
Walthern vō Elsas,✳ schulth̄ Zovingen, ✳ dz er sin eigen ingesigel fùr mich gehenket hat an disen brief, ✳ dz ich
getan han durch bette willen ✳ Chuͤnr₎ ✳ Scherlins, ✳ mir selber unschedlich. ✳ dis beschach un̄ war dirr brief geben
des jars, do man zalt vō gottes geburt ✳ drùtzehen hundert jar, dar nach im siben un̄ sechzgosten jar, ✳ an der
nechsten mitwochen for phfingsten. ✳